Potpisan novi ugovor o održavanju travnjaka Bilinog polja

Nakon što su slike zapuštenog travnjaka obišle cijelu BiH, kritika je urodila plodom. Danas je potpisan novi jednogodišnji ugovor između Grada Zenice i firme ALBA, koja je i dosad održavala teren u Zenici.

Radnici ovog preduzeća odmah su jutros došli na stadion, kako bi krenuli s radom i kako bi se trava pokosila. Sigurno da je ovo jedna od ljepših vijesti koja u posljednje vrijeme dolazi iz Zenice, gdje NK Čelik vodi bitku za opstanak samog kluba.

Sigurno da će današnja vijest obradovati i ljude u N/FSBiH budući da je Bilino polje dom naše reprezentacije, ali i stadion na kojem su svoje utakmice u Evropi igrali brojni klubovi iz naše zemlje poput Modriče, Žepča, Slobode, Širokog Brijega i Sarajeva.

Nema sumnje da kroz par dana s Bilinog polja možemo očekivati mnogo ljepše fotografije od onih, koje su nastale krajem prošlog mjeseca.